Ehdotus neuvoston asetukseksi (EY) tietyistä Itämeren, Belttien ja Juutinrauman vesialueiden kalavarojen teknisistä säilyttämistoimenpiteistä annetun asetuksen (ETY) N:o 1866/86 muuttamisesta seitsemännen kerran /* KOM/97/0675 lopull. - CNS 97/0354 */



Virallinen lehti nro C 004 , 08/01/1998 s. 0006



Ehdotus neuvoston asetukseksi (EY) tietyistä Itämeren, Belttien ja Juutinrauman vesialueiden kalavarojen teknisistä säilyttämistoimenpiteistä annetun asetuksen (ETY) N:o 1866/86 muuttamisesta seitsemännen kerran (98/C 4/05) (ETA:n kannalta merkityksellinen teksti) KOM(97) 675 lopull. - 97/0354(CNS) (Komission esittämä 10 päivänä joulukuuta 1997) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetun neuvoston asetuksen (ETY) N:o 3760/92 (1) 2 ja 4 artiklan mukaan neuvosto vastaa elollisten meren luonnonvarojen kestävällä pohjalla tapahtuvan järkiperäisen ja vastuullisen hyväksikäytön varmistamiseksi tarvittavien säilyttämistoimenpiteiden käyttöönottamisesta saatavilla olevan tieteellisen tiedon perusteella; neuvosto voi tämän vuoksi säätää pyydyksiä ja niiden käyttötapoja koskevista teknisistä toimenpiteistä, neuvoston asetuksessa (ETY) N:o 1866/86 (2) säädetään tietyistä Itämeren, Belttien ja Juutinrauman vesialueiden kalavarojen teknisistä säilyttämistoimenpiteistä, Itämeren ja Belttien kalastusta ja elollisten luonnonvarojen säilyttämistä koskevassa yleissopimuksessa, jäljempänä "Gdanskin yleissopimus", perustettu Kansainvälinen Itämeren kalastuskomissio, jäljempänä "Itämeren kalastuskomissio", määrää Itämeren kalastustoiminnan säännöistä, Itämeren kalastuskomissio ilmoitti 17 päivänä syyskuuta 1997 päivätyllä kirjeellä sopimusvaltioille tietyistä 23. kokouksessaan hyväksymistään, muun muassa tiettyjen teknisten toimenpiteiden muuttamista koskevista ehdotuksista, Gdanskin yleissopimuksessa määrätään, että yhteisön on pantava kyseiset suositukset täytäntöön Itämeren, Belttien ja Juutinrauman vesillä Itämeren yleissopimuksen XI artiklassa määrättyä vastalausemenettelyä noudattaen; tällaisiin vastalauseisiin ei ole aihetta, ja neuvosto voi säätää pyydyksiä ja niiden käyttötapoja koskevista teknisistä toimenpiteistä, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1866/86 seuraavasti: 1. Korvataan 2 artiklan 1 kohdan kampelaa (Platicthys flesus) ja punakampelaa (Pleuronectes platessa) koskevat säännökset seuraavasti: ">TAULUKON PAIKKA> " 2. Korvataan 9 artiklan 1 kohta seuraavasti: "1. Lohta (Salmo salar) ja meritaimenta (Salmo trutta) kalastettaessa on kiellettyä - käyttää osa-alueiden 22-31 vesillä ajoverkkoja tai ankkuroituja verkkoja 1 päivästä kesäkuuta 15 päivään syyskuuta, - käyttää osa-alueen 32 vesillä ajoverkkoja tai ankkuroituja verkkoja 15 päivästä kesäkuuta 30 päivään syyskuuta, - käyttää osa-alueiden 22-31 vesillä ajosiimoja tai ankkuroituja siimoja 1 päivästä huhtikuuta 15 päivään marraskuuta, - käyttää osa-alueen 32 vesillä ajosiimoja tai ankkuroituja siimoja 1 päivästä heinäkuuta 15 päivään syyskuuta. Pyyntikiellon voimassaoloaikana pyyntikieltoalue on neljän meripeninkulman ulkopuolella perusviivoista mitattuna lukuun ottamatta osa-aluetta 32 ja aluetta itään linjasta 22° 30' itäistä pituutta (Bengtskärin majakka) Suomen aluevesillä sekä kalastusaluetta, jossa ajosiimoilla ja ankkuroiduilla siimoilla kalastaminen on kiellettyä 1 päivästä heinäkuuta 15 päivään syyskuuta." 2 artikla Tämä asetus tulee voimaan 1 päivänä tammikuuta 1998. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL L 389, 31.12.1992, s. 1, asetus sellaisena kuin se on muutettuna vuoden 1994 liittymisasiakirjalla. (2) EYVL L 162, 18.6.1986, s. 1, asetus sellaisena kuin se on viimeksi muutettuna asetuksella (EY) N:o 1821/96 (EYVL L 241, 21.9.1996, s. 8).